Svein Tang Wa

Svein Tang Wa (født 6. april 1946, død 6. august 2021) var en norsk visesanger, tekstforfatter, komponist og billedkunstner.Han var utdannet grafiker og utga seks musikkalbum. Han bidro også som tekstforfatter og komponist for etablerte Rogalandsband som Stavangerensemblet, Vamp og Leif og kompisane.
Hans første album Toffa ble gitt ut i 1980 med tekster om en oppdiktet Stavangergutt med samme navn. Gunnar Roalkvam stod bak de fleste tekstene mens Tang Wa skrev musikken. Tang Wa spilte albumet inn og ga ut albumet på nytt i 2008 etter at de originale innspillingene var borte. I 1986 kom Tang Was revy. I 1998 kom albumet Hørr gjøken ut. Albumet består av Tang-Was egne sanger. Backingbandet på albumet er satt sammen av en rekke etablerte Stavangerartister og besto av Reidar Larsen (piano), Arne Skage jr. (gitarer), Johan Egdetveit (trekkspill), Tor Mathisrud (bass) og Stene Osmundsen (trommer). Albumet ble kåret til årets beste norske album av NRK P1 i 1998.
I 1999 satte han opp sitt eget barneteater Ein barnetime, noe som også resulterte i et album. På kanten fra 2005 bestod av sanger skrevet av Ragnar Bjerkreim til tekst av Gunnar Roalkvam. I 2007 ga han ut Rødast hjerta som er en oppfølger til Hørr gjøken og med flere av musikerne fra Hørr gjøken.
Tang-Wa ble tildelt Stavanger kommunes kulturpris i 2005 og Stavanger Aftenblads kulturpris i 2009.
Da hans kone Bente døde i 2016, tok han opp igjen billedkunsten for å bearbeide sorgen. Resten av sitt liv fortsatte han med billedkunst ved siden av musikken.


== Diskografi ==
AlbumToffa (1980)
Tang Wa's revy (1986)
Hørr gjøken (1998)
Ein barnetime (1999)
På kanten (2005)
Rødast hjerta (2007)
Toffa (2008, nyinnspilt)
Perler fra Svein (2017)SinglerArbeidsløyså/Om ongane (1979)
Tou blå blues (2003)
Tidlige solmorning/Nå e det sommar igjen (2005)
Kjangsa med armen i gips (2008)


=== Deltar på ===
Polydor: Vise og lyrikkfestivalen i Haugesund 1972 (1972)
Stavangerensemblet: Kan'ke finna fingen/Vidunderlige nye Stavanger (1978)
Stavangerensemblet: Storhaug allé/I byen (1980)
Stavangerensemblet: Ta ein kjangs! (1980)
Stavangerensemblet: Ska det ver … så ska det ver! (1981)
Puls: Blodige strenger (1981)
Stavangerensemblet: På bommen (1982)
Solo: Gult er kuult (1983)
Vamp: Tir n'a Noir (1993)
Leif & Kompisane: Kanon Beibi (1993)
Vamp: Godmorgen, søster (1993)
Leif & Kompisane: Stranddag (1994)
Leif & Kompisane: Hvis du har lyst (1995)
Leif & Kompisane: Alt eg har igjen (1995)
Leif & Kompisane: Baddel (1995)
Jens Book-Jenssen: Gledens ambassadør (1995)
Arcade: God sommer (1995)
Leif & Kompisane: (Eg ska) trega deg igjen (1996)
Leif & Kompisane: Det va du så sa hu va så bra (1996)
MTG: Takk ska' du ha (1996)
Vamp: Folken (1996)
Espen Hana & Håkon Berge: Garman & Worse & Co (1997)
MTG: Takk ska' du ha II (1998)
Vamp: Ei med alt (1999)
Leif & Kompisane: Sangar fra 1900-talet (2000)
Tønes: Det så e inne i krabben (2000)
Frelsesarmeen: De små armane (2001)
Løgnaslaget: Utsolgt! (2002)
West Audio: Rogasnadder (2003)
Qvales ensemble: Grønn (2004)
Varmestuens venner: Varmestuen 30 år – 1973–2003 (2004)
Leif & Kompisane: Når det holde opp (2005)
Leif & Kompisane: Litt av kvert (2005)
Artister i Rogaland: Nå e det tid (2005)
Siv Langøy: Honninghånd (2005)
Tylden & co: Sommer hele året! (2006)
West Audio: Ennå ein sommar – Lokalens sommerfavoritter (2007)
Varmestuens venner: Varmestuens venner 35 år (2008)
McMusic: Sløv i skyggen – den store norske sommerplata (2008)
Slagerfabrikken: Rogafest (2008)
Oh No!: Mannen som elsket Yngve (2008)
Kreftomsorg Rogaland: Uten deg (2008)
Jens Book-Jenssen: Det er lov å være bli' (2009)
Reidar Larsen: Kom inn te oss (2009)
Stavangerensemblet: Samlekasse (2009)
Hannes Lekestue: 20 år (2009)
Johan Egdetveit, Halvor Folgerø & Britt Synnøve Johansen: Sivle (2009)
Leif & Kompisane: Den komplette samlingen (2010)
Varmestuens venner: Skuta uden kjøl (2010)
Sonovo Mastering: Blåmann 2011 (2011)
Varmestuens venner: Takk ska dåkker ha! (2011)
Reidar Larsen: Ekko fra Hovigs Hangar, Notodden 7. aug 2010 (2012)
Varmestuens venner: Varmestuen 40 år – 1973–2013 (2013)
Vamp: To me alt (2013)
Varmestuens venner: Varmestuens venner Live (2015)
Reidar Larsen: Blåtoner fra bakrommet (2015)
MAI/Universal Music: MAI 1973–1983 (2016)


== Referanser ==


== Eksterne lenker ==
(en) Svein Tang Wa på Discogs 
(en) Svein Tang Wa på MusicBrainz 
(en) Svein Tang Wa På Myspace